Ich, Hans Kilcher von Vilingen, beken̄ offenlich mitt disem brieff, das ich anstatt und von bett wegen des bescheidnen Nickli Entlibuͦchs, vogts ze Schenkemberg, ze Vilingen im dorff mitt offem, vˀbannē gericht offenlich zegericht gesessen bin uff mentag ✳
nechst nach santt̄ Niclaus tag, nach Cristi gebùrt vierzechenhundert vierzig und acht jar, und kamen daselbs fùr
mich
und das
gericht, vˀfùrsprechet, als recht ist, ✳ die erbˀn Heini Waͤchter, pfruͦndˀ ze Kùngsfeld₎, an statt der erbˀn, geistlichē frowen, ✳ frow Margretē
von Gaͤstras, kloster frowen un̄ dˀ zit pflegerin dˀ custrie ze Kùngsfeld₎, mitt ir vollē gewalt uff ein sit, und uff die andˀ sit Hans
Arower von Vilingen. und dˀ offnet durch sinē fùrsprechen, wie das er fùr sich und sin erbē eins steten, ewigē koufs vˀkoufft un̄ zekouffen geben hett der genēpten minˀ frow, der kusterin, anstatt und zehanden der kustrie ze Kùngsfeld₎, umb vier pfund und
fùnfzechen schilling haller, ✳ der er ouch von ir darub̄ bezalt wêr ✳ und in sinē nutz bekerˀt hett, ✳ und gab ouch also ingericht zekouffē
dem genēpten Heinī Weͣchter zuͦ ir und dˀ kustrie handen ein hoffstatt, do des Boͤglis husz halb uff stuͦnd, und ein mattbletz daran
mitt aller rechtūg und zuͦgehoerd, gelegen ze Lufar indem dorff, stost uff ein sit ✳ hinuff an Hansen Kouffmans matten un̄ hˀab andie lantstràs, ✳ fùr ledig eigen. ✳ und nach soͤlicher offnūg und vˀgicht des koufs, als jetz stât, ✳ stuͦnd dˀ selb Hans Arower mitt sinē fùrsprechen ingericht, vollvˀtiget, vollfuͦrt und bestaͤt den kouff inder masz, als vor stât, ✳ gab und bracht den un̄ die obgen̄ hoffstatt un̄
mattbletz mitt ir rechtūg und zuͦgehoͤrd in und zuͦhanden Heini Waͤchters, obgen̄t, an statt und zuͦ handen der kustrie un̄ minˀ
frowen, der kusterin, obgen̄t, und ir nachkomen pflegerin desselben ampts, ✳ damitt zetuͦnd un̄ lassend als mitt irm eignē unbekùmbertē guͦt. er gelopt ouch daruff, inen des koufs und der guͤter fùr ledig eigen, als vor stât, ✳ rechter wêr zesind und guͦt, sichˀ werschaft
zetuͦnd nach dem rechtē, wo, wen̄ un̄ als dick si dˀ notdurftig sind odˀ wˀdent und widˀ dhein vor noch nach gemeldet ding noch geding niemˀ zekomend, redent, nocht tuͦnd indhein wise, sundˀ das war und stêt zehalten, alles fùr sich un̄ sin erbē. und beschach disz
alles ingericht mitt urteil und recht und durch min, des obgen̄ richtˀs, hand, mitt aller sicherheit, worten, werckē un̄ allē dem, so
darzuͦ gehoͤrent odˀ notdurftig was und das es nū und ewklich kraft haben und staͤt beliben sol und mag àn alles widˀtribē, alles
nach recht, sitt und gewonheit des ampts uff Boͤtzbgˀ ân alle geverd. und sind hiebi ingericht zegegen gewesen und des gezùgē
die erbnˀ Lùti Giger, Uͤli Meiger, Hans Maͤni, Uͤli Karli, all von Vilingē, Cuͤni Smid von Raͤmīgen, Hans Schaffner vō Riniken, Hans Tùfel
dˀ Jung von Rùffnach und ander. und des alles ze warem, vestem urkùnd hât dˀ obgen̄t Nickli Entlibuͦch, vogt, sin insigel von des
gerichts, ir und minˀ bett wegen, im und sinē erben ân schaden, offenlich gehenckt andisen brieff, der mitt urteil und recht Heinī
Waͤchtˀ, anstatt und zuͦ hand₎ der kustrie un̄ als vor stât, also zegebē erteilt ist, des tags un̄ jars, als vor stât. ✳